Document ID: 32009D0779

ΑΠΌΦΑΣΗ ΤΗΣ ΕΠΙΤΡΟΠΉΣ
της 22ας Οκτωβρίου 2009
για την τροποποίηση του παραρτήματος Ι της απόφασης 2004/233/ΕΚ όσον αφορά την εγγραφή σχετικά με τη Δανία στον πίνακα των εργαστηρίων τα οποία επιτρέπεται να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα
[κοινοποιηθείσα υπό τον αριθμό Ε(2009) 7951]
(Κείμενο που παρουσιάζει ενδιαφέρον για τον ΕΟΧ)
(2009/779/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3,
Εκτιμώντας τα ακόλουθα:
(1)
Με την απόφαση 2000/258/ΕΚ το εργαστήριο της Agence française de sécurité sanitaire des aliments de Nancy, Γαλλία (εργαστήριο AFSSA του Nancy), ορίζεται ειδικό ινστιτούτο υπεύθυνο για τον καθορισμό των απαραίτητων κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.
(2)
Η εν λόγω απόφαση προβλέπει επίσης ότι το εργαστήριο AFSSA του Nancy θα αποστείλει στην Επιτροπή κατάλογο των κοινοτικών εργαστηρίων που εγκρίνονται για την πραγματοποίηση ορολογικών δοκιμασιών. Στο πλαίσιο αυτό, το εργαστήριο AFSSA του Nancy διενεργεί την προβλεπόμενη διαδικασία δοκιμής καταλληλότητας για την αξιολόγηση των εργαστηρίων πριν τους επιτραπεί να διεξάγουν ορολογικές δοκιμασίες.
(3)
Με την απόφαση 2004/233/ΕΚ της Επιτροπής, της 4ης Μαρτίου 2004, με την οποία επιτρέπεται σε ορισμένα εργαστήρια να ελέγχουν τη δραστικότητα των αντιλυσσικών εμβολίων σε ορισμένα κατοικίδια σαρκοφάγα (2), καταρτίζεται κατάλογος των εγκεκριμένων εργαστηρίων στα κράτη μέλη με βάση τα αποτελέσματα των δοκιμών καταλληλότητας που κοινοποίησε το εργαστήριο AFSSA του Nancy. Προς το παρόν το δανικό ινστιτούτο «The Danish Institute for Food and Veterinary Research» περιλαμβάνεται στο παράρτημα Ι της εν λόγω απόφασης.
(4)
Λόγω αλλαγών στη διοίκηση του εν λόγω εργαστηρίου που ουδόλως επηρεάζουν τις παρεχόμενες υπηρεσίες, την αξιολόγηση ούτε την αδειοδότησή του, η Δανία υπέβαλε αίτημα τροποποίησης της ονομασίας και των στοιχείων επικοινωνίας του εν λόγω εργαστηρίου.
(5)
Συνεπώς, η απόφαση 2004/233/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα I της οδηγίας 2004/233/ΕΚ, η εγγραφή για τη Δανία αντικαθίσταται από τα εξής:
«(DK) Δανία
Technical University of Denmark
National Veterinary Institute
Lindholm
4771 Kalvehave
DANMARK
Τηλ. +45 35 88 60 00
Φαξ +45 35 88 79 01
Διεύθυνση ηλεκτρονικού ταχυδρομείου: vet@vet.dtu.dk»
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 22 Οκτωβρίου 2009.

Labels: 7
0
18
6